*Proiect*

**LEGE**

**pentru modificarea și completarea Legii privind piața produselor petroliere**

**nr.461 – XV din 30.07.2001**

Parlamentul adoptă prezenta lege organică.

**Art. I.** – Legea privind piața produselor petroliere nr.461 – XV din 30.07.2001 (republicată în Monitorul Oficial al R. Moldova nr.76/342 din 22.04.2003), cu modificările ulterioare, se modifică și se completează după cum urmează:

1. Articolul 2 se completează cu următoarele noțiuni:

*”cotație Platt's FOB MED (Italy)* – cotația pentru produsul petrolier principal, în conformitate cu *”European Marketscan”*, recalculat în moneda naţională (lei), conform cursului de schimb valutar oficial stabilit de Banca Naţională a Moldovei la data efectuării operaţiunii de vămuire;

*marja comercială specifică* – component al preţului cu amănuntul, care reprezintă diferenţa dintre acesta şi cotația Platt's FOB MED (Italy) pentru produsul petrolier principal, după excluderea taxei pe valoarea adăugată și accizului aferent.”

1. La Articolul 4:

la alineatul (1) se exclude sintagma ”și la gazul lichefiat”.

alineatul (3) va avea următorul cuprins:

”(3) Prețurile de comercializare cu amănuntul a produselor petroliere principale se stabilesc reieșind din valoarea mediei mediilor cotațiilor Platt's FOB MED (Italy) pentru 10 zile anterioare zilei efectuării importului, cu aplicarea unei marje comerciale specifice ce nu depășește **30** la sută de la valoarea acestei medii, dar nu mai mult de **0,20 $/litru**, precum și a taxei pe valoarea adăugată și a accizului aferent.”

alineatul (4) va avea următorul cuprins:

”(4) La stabilirea prețurilor de comercializare cu amănuntul a produselor petroliere principale importate în raport cu cotațiile Platt's FOB MED (Italy), se va ține cont de categoria/calitatea produselor petroliere respective, prin utilizarea următorilor coeficienți de multiplicare:

|  |  |
| --- | --- |
| **Tip produs petrolier** | **Coeficient de multiplicare** |
| Benzina auto cu cifra octanica de minimum 98 (≤10ppm) | 1,03 x Prem Unl 10 ppm FOB Med |
| Benzina auto cu cifra octanica de minimum 95, dar sub 98 (≤10ppm) | 1,00 x Prem Unl 10 ppm FOB Med |
| Benzina auto cu cifra octanica de minimum 95, dar sub 98 (≤50ppm) | 0,97 x Prem Unl 10 ppm FOB Med |
| Benzina auto cu cifra octanica sub 95 (> 50 ppm) | 0,92 x Prem Unl 10 ppm FOB Med |
| Motorina (≤10ppm) | 1,00 x 10 ppm ULSD FOB Med  |
| Motorina (≤50ppm) | 0,97 x 10 ppm ULSD FOB Med |
| Motorina (> 50 ppm) | 0,92 x 10 ppm ULSD FOB Med |

 ”

la alineatul (5) se exclude sintagma ”și a gazului lichefiat”.

**3.** Laarticolul 13 alineatul (1) se abrogă.

**Art. II**. – Agenția Națională pentru Reglementare în Energetică, în termen de 2 luni de la data publicării prezentei legi, va elabora şi va aproba o nouă Metodologie de calculare și aplicare a prețurilor la produsele petroliere.

**Art. III.** – Prezenta lege intră în vigoare la ……………. 2012.

**PREȘEDINTELE PARLAMENTULUI MARIAN LUPU**